Joko Widodo

Hi Joko Widodo (natawo 21 Hunyo 1961) amo an ikapito ngan yanâ-nga-nalingkod nga Mangulo han Indonesia. Kilalado hiya ha bug-os nga Indonesia ha agnay nga Jokowi, usa nga akronym tikang han iya bug-os nga ngaran. Ha kasanhi hiya an Gobernador han Jakarta ngan, ugsa hiton, an Alkalde han Surakarta.

Ginnominar hiya han iya partido, an Partido Demokratiko Indonesia - Pakigbisog (PDI-P), nga dumalagan dida han 2012 nga piniliay hin pagkagobernador han Jakarta upod kan Basuki Tjahaja Purnama (agsob nga tinatawag nga Ahok) nga iya kapadis. Napili hi Jokowi nga gobernador han Jakarta han 20 Septyembre 2012 katapos hin ikaduha nga vuelta nga runoff nga piniliay nga diin nalupig niya an nalingkod nga gobernador nga hi Fauzi Bowo. An pagdaog ni Jokowi ginkita nga nagpahayag hin pag-ugop han mga botante para hin mga "bag-o" o "maglimpyo" nga mga mangulo kaysa han mga "daan" nga istilo hin politika ha Indonesia.

Sinmaka an pagkasikat ni Jokowi katapos han iya kapili han hataas-nga-pangitaon nga kamutangan hin pagkagobernador han Jakarta han 2012. Dida han 2013 ngan ha sayo nga bahin han 2014, nagtikadako an pagkita ha iya nga posible nga kandidato han PDI-P para han piniliay hin pagkamangulo han Indonesia han 2014.  Ginpasamwak an pagnominar ha iya dida han 14 Marso 2014.

Ginkilala hi Jokowi nga napili-hin-pagkamangulo han Indonesia han 22 Hulyo 2014 katapos han kadeklara nga nagdaog han piniliay hin pagkamangulo nga diin nagdaog hiya hin labaw hin 53% han botos kaysa han iya kabangga nga hi Prabowo Subianto, nga binmiya tikang han piniliay ugsa matapos an pag-ihap nga diin gintipa niya an resulta.

Mga kasarigan

Dugang nga barasahon

1. Majeed, Rushda (2012). "The City With a Short Fuse."  Foreign Policy. September.
2. Majeed, Rushda (2012). "Defusing a Volatile City, Igniting Reforms: Joko Widodo and Surakarta, Indonesia, 2005–2011."  Innovations for Successful Societies. Princeton University. Published July.
3. McCawley, Peter (2014). Joko Widodo's Indonesia: Possible future paths, Australian Strategic Policy Institute, Canberra.

|-

|-